paragraph_text: Sastav je s javnim nastupima krenuo nastupajući na plesu u klubu mjesne zajednice u Slovenskoj ulici ( u svom kvartu Črnomerec). 1967. iz sastava odlazi solo gitarist Rajko Boltižar, na kratko ga mijenja Goran Ivas, pa potom Krešimir Ivić. Zatim odlazi pjevačica Marcela Munger, a na njezino mjesto uskače Josipa Lisac. To je zlatno razdoblje sastava O'Hara, nastupaju na gitarijadama (i redovno osvajaju prve nagrade stručnog žirija). Gostuju u Beogradu u Domu Omladine i oduševljavaju publiku, tamo rade i svoje prve tonske i TV zapise. Nakon toga se sastav O'Hara raspada, jer Frano Parać i Josipa Lisac odlaze u Zlatne Akorde.